**DRAFT**

# **DECIZIA ETAPEI DE ÎNCADRARE**

## Nr. număr din 02.11.2017

....

Ca urmare a solicitării de emitere a acordului de mediu adresate de **MĂNĂSTIREA GRĂJDENI**, cu sediul în satul Grăjdeni, comuna Fruntișeni, județul Vaslui, reprezentată prin Moaleș Luminița - stareță, înregistrată la APM Vaslui cu nr. 7311/19.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Vaslui decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.11.2017, că proiectul ***"*Pavaj curte interioară, placare soclu chilii, rigole, alei și trotuare*"*** propus a fi amplasat în satul Grăjdeni, tarlaua 36, parcela 692, CF 70101, comuna Fruntișeni, județul Vaslui *nu se supune evaluării impactului asupra mediului şi nu se supune evaluării adecvate*.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele: nu este cazul.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. Proiectul intră sub incidenţa art. 28 din O.U.G. nr. 57/2007, deoarece lucrările prevăzute în

proiect se vor realiza în perimetrul ariei de protecţie specială avifaunistică ROSPA0119 Horga-Zorleni, componentă a reţelei ecologice Natura 2000.

1. Din analiza listei de control pentru etapa de încadrare privind evaluarea adecvată nu

rezultă un impact semnificativ al proiectului asupra sitului Natura 2000 ROSPA0119 Horga-Zorleni, deoarece:

- proiectul are impact nesemnificativ şi temporar asupra ariei de protecție specială avifaunistică ROSPA0119 Horga-Zorleni, având în vedere că se vor respecta toate condiţiile din documentaţia tehnică şi din prezenta decizie;

- prin lucrările propuse nu vor fi afectate speciile de păsări de interes comunitar și habitatele sepecifice acestora pentru care a fost desemnat situl; realizarea proiectului nu conduce la o deteriorare semnificativă sau pierderea totală a speciilor de păsări de interes comunitar, amplasamentul Mănăstirii Grăjdeni fiind existent; prin proiect se propune doar lucrări de modernizare a curții interioare a Mănăstirii prin pavarea cu lespezi de piatră (960 mp), placarea soclului chiliilor cu piatră naturală (125 mp), sistematizarea curții prin construirea de rigole de scurgere, alei, trotuare pentru circulația vizitatorilor, precum și amenajare spații verzi.

- nu există o fragmentare sau deteriorare a habitatelor și nu este influenţată realizarea obiectivelor pentru conservarea ariei de protecție specială avifaunistică;

- proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de păsări de interes comunitar;

- proiectul nu are influenţă directă asupra ariei de protecție specială avifaunistică prin emisii în aer, folosire de resurse naturale ş.a.;

- proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile de păsări de interes comunitar pentru care aria naturală de protecție avifaunistică a fost desemnată;

- nu se vor produce modificări ale dinamicii relaţiilor dintre sol şi apă sau floră sau faună care definesc structura ariei naturale protejate și nu se reduce suprafaţa habitatelor şi numărul speciilor de importanţă comunitară pentru care a fost declarat situl.

c) Pentru realizarea proiectului, Direcția Silvică Vaslui, în calitate de custode al sitului Natura 2000 ROSPA0119 Horga-Zorleni, a emis avizul favorabil nr. 22573 din 01.11.2017.

C***ondiţiile de realizare a proiectului:***

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

2. Se vor obţine avizele precizate în certificatul de urbanism şi se vor respecta condiţiile

impuse prin aceste avize şi din documentaţia tehnică depusă. Titularul va solicita și obține aviz de la SGA Vaslui.

3. Titularul va respecta condițiile impuse prin Avizul favorabil nr. 22573 din 01.11.2017 emis de custodele Direcția Silvică Vaslui.

1. Deşeurile produse vor fi stocate temporar selectiv în spaţii special amenajate; se

interzice abandonarea /stocarea deşeurilor în afara spaţiilor amenajate în acest scop; deşeurile de construcţii se vor depozita la locul stabilit de Primăria comunei Fruntișeni, iar deşeurile reciclabile se vor valorifica prin agenţi economici autorizaţi.

Pentru eliminarea oricărui impact, se va respecta următoarele măsuri de conservare

pentru activitățile din perimetrul ariei naturale protejate sus menţionate:

* Titularul va respecta măsurile de protecţie şi conservare ce vor fi stabilite prin regulamentul şi planul de management al situluiROSPA0119 Horga Zorleni.
* Pentru conservarea speciilor de păsări supuse regimului de protecţie, inclusiv a celor migratoare, sunt interzise:

1. uciderea sau capturarea intenţionată, indiferent de metoda utilizată;
2. deteriorarea, distrugerea şi/sau culegerea intenţionată a cuiburilor şi/sau ouălor din natură;
3. culegerea ouălor din natură şi păstrarea acestora, chiar dacă sunt goale;
4. perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă;
5. deţinerea exemplarelor din speciile pentru care sunt interzise vânarea şi capturarea;
6. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

* se interzice depozitarea deşeurilor de orice natură, în perimetrul ROSPA0119 Horga Zorleni;
* se interzic lucrările de construcție în perioada de cuibărire şi reproducere a păsărilor (luna aprilie – mijlocul lunii iulie);
* se vor crea condiţii necesare refacerii naturale a vegetaţiei caracteristice pe suprafeţele afectate de lucrări;
* se vor notifica în scris la Garda Naţională de Mediu – Comisariatul Judeţean Vaslui şi Agenţia pentru Protectia Mediului Vaslui, toate uciderile accidentale de specii din fauna salbatică, în vederea aplicării prevederilor **H.G. nr 323/2010 privind stabilirea sistemului de monitorizare a capturilor şi uciderilor accidentale ale tuturor speciilor de păsări, precum si ale speciilor strict protejate prevăzute în anexele nr. 4 A si 4 B la O.U.G. nr. 57/2007, modificată şi completată ulterior.**

1. Titularul are obligația de a instrui personalul de implementare a lucrărilor cu privire la

interzicerea uciderilor din culpă a păsărilor sălbatice din zonă, de existența în zonă a sitului ROSPA0119 Horga-Zorleni și a măsurilor de conservare a acestuia.

1. Se vor respecta prevederile legale în domeniul protecţiei mediului înconjurător,

îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică.

1. Transportul deşeurilor periculoase /nepericuloase va fi efectuat numai de către firme

autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

8. Implementarea tuturor măsurilor de protecţie a factorilor de mediu propuse prin proiect

şi descrise în documentaţia care a stat la baza emiterii acestei decizii.

9. Pe parcursul execuţiei lucrărilor se vor lua toate măsurile pentru prevenirea poluărilor

accidentale; se impune refacerea terenurilor afectate de lucrări la starea iniţială.

10. Pe toată durata de realizare a lucrărilor este strict interzis a se efectua descărcări de deşeuri lichide sau solide în ape de suprafaţă sau subterane.

11. Titularul va informa în scris autoritatea publică competentă pentru protecţia mediului ori de câte ori există o schimbare de fond a datelor care au stat la baza eliberării prezentei.

*12.* La finalizarea lucrărilor, titularul va notifica în scris APM Vaslui și GNM-CJ Vaslui.

13. Nerespectarea prevederilor prezentei decizii atrage suspendarea sau anularea

acesteia, după caz, în conformitate cu prevederile legale.

**Proiectul propus nu necesită parcurgerea celorlalte etape ale procedurii de evaluare adecvată.**

***Decizia îşi păstrează valabilitatea pe toată perioada punerii în aplicare a proiectului, dacă nu intervin modificări ale acestuia***.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv, Şef serviciu A.A.A.,**

**Mădălina NISTOR Mihaela BUDIANU**

Întocmit,

**Monica MOCANU**